**ОТЧЕТЕН ДОКЛАД ЗА ДЕЙНОСТТА НА НЧ”СВЕТЛИНА-1929”**

**С.БЯЛ КЛАДЕНЕЦ, ОБЩ: НОВА ЗАГОРА ПРЕЗ ИЗМИНАЛАТА 2020Г.**

Годините бързо отминават,отнасят със себе си и младостта.Остават само хубавите спомени и погледа към старостта.Измина и 2020 г., коренно различна във всяко отношение от предходните до сега.Година наситена с вируси,карантини и тежки заболявания.

Уважаеми читалищни членове ,скъпи приятели , на всички ни е известно ,че читалищата в България претърпяха трудна година с наложената се пандемия с болестта COVID 19.

През изминалата година успяхме да отбележим малко празници и участия.

Започнахме с отбелязването на бабин ден на 21.01.2020г.Женската певческа група отпразнува деня на родилната помощ.По традиция го отбелязахме с разказване на истории и повелия за деня.Празникът бе наситен с много емоции и мили думи.

Следващият празник ,които посрещнахме и отпразнувахме беше св.Трифон Зарезан-любимецът на мъжете.Посрещнахме го с подрязване на асмата ,с питка вино и песни.

Успяхме също така да отбележим и Денят на самодееца и Баба Марта.По традиция самодейките се включиха в изработването на мартеници.С тях красихме площада на селото и клубът .Празникът беше наситен с песни,легенди и хумор.

Празникът на жената ,8-ми Март, бе последният , в който имаше колективно участие.

По покана на НЧ”Пробуда 1928”с.Новоселец за участие в изложба на мартеници взехме участие с направените мартеници от нашите самодейки.Получихме грамота за участие.

Мъжете самодейци изработеха стрели . С тях решихме да вземем и участие в с.Млекарево по покана на НЧ”Христо Ботев-1920” за конкурс за стрели /бутурници/.Взехме трето място и парична награда.

След това се наложи да преустановим всички участия и събирания поради пандемията.

През лятото получихме покана за участие в арт изложба по 100-годишнината на НЧ”Христо Ботев-1920” под наслов ”Сръчността на българката в миналото, преплетена с креативността на настоящето”, като бяха спазени всички противоепидемични мерки.От там си тръгнахме с две грамоти и парична награда.

За съжаление годината не ни донеси други поводи за тържества и участия.

За целогодишната си дейност ръководството на Народното Читалище подържа връзка с кметството в селото-партньор в дейността на читалището, в лицето на кметския наместник-Димитринка Георгиева.

Ние самодейците не губим надежда ,че ще се оправят нещата и ще можем да се събираме, виждаме, пеем и да продължим с дейността си за напред.

Скъпи самодейци ,поздравления за вашият ентусиазъм,енергия и всеотдайност.

Поклон пред вашият талант и дело!